ಕಾರ್ಕಳ ವಿದ್ಯುತ್ ಕಂಬಕ್ಕೆ ಡಿಕ್ಕಿ: ಮಗುಚಿ ಬಿದ್ದ ಕಾರು ಕಾರ್ಕಳ : ಇಲ್ಲಿನ ಮಾರ್ಕೆಟ್ ರಸ್ತೆಯ ಕಡೆಯಿಂದ ಪೆರ್ವಾಜೆ ರಸ್ತೆಯ ಕಡೆಗೆ ತೆರಳುತ್ತಿದ್ದ ಜೀಪೊಂದು ಭಾನುವಾರ ಅತಿ ವೇಗದ ಚಾಲನೆಯ ಕಾರಣದಿಂದ ನಿಯಂತ್ರಣ ತಪ್ಪಿ ಎಲ್ಐಸಿ ಕಚೇರಿ ಸಮೀಪ ಮಗುಚಿ ರಸ್ತೆಯ ಬಲಬದಿಯಲ್ಲಿರುವ ವಿದ್ಯುತ್ ಕಂಬಕ್ಕೆ ಡಿಕ್ಕಿ ಹೊಡೆದಿದೆ. ಕಾರಿನ ಚಾಲಕ ವಿಕಾಸ್ ವಿಕ್ಟರ್ ರೇಗೊ ಅವರಿಗೆ ಮುಖದ ಬಲಬದಿ ತರಚಿದ ರಕ್ತಗಾಯವಾಗಿದ್ದು ಕಾರು ಜಖಂಗೊಂಡಿದೆ. ಡಿಕ್ಕಿಯಿಂದ ವಿದ್ಯುತ್ ಇಲಾಖೆಗೆ ನಷ್ಟ ಉಂಟಾಗಿರುತ್ತದೆ. ಈ ಕುರಿತು ಕಾರ್ಕಳ ನಗರ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.